මොරටුව රාවතාවත්ත පේ‍්‍රම් ළමා නිවාසය වැටලීම සම්බන්ධ සිද්ධියේ යම් අතපසු වීමක් වී ඇති නම් වහාම එය නිවැරැදි කරන්නට පියවර ගන්නා බව ජනමාධ්‍ය හා ප්‍රවෘත්ති ඇමැති කෙහෙළිය රඹක්වැල්ල මහතා පැවසීය.හැකි ඉක්මණින් එය නිවැරැදි කළ යුතුය යන්න රජයේ ස්ථාවරය බවත් ඒ පිළිබඳව කාදිනල්තුමාට දැනුම් දී ඇති බවත් ඇමැතිවරයා ඇමැති මණ්ඩල තීරණ දැනුම් දීමේ මාධ්‍ය හමුවේදී ඊයේ (8) සඳහන් කළේය.මෙය අතිශය සංවේදී කාරණයක් බව පෙන්වා දුන් ඇමැතිවරයා අදාළ විෂයය භාර ඇමැතිවරයා මැල්කම් කාදිනල් රංජිත් හිමිපාණන්ගෙන් සමාව අයැද සිටීමෙන්ම රජයේ ස්ථාවරය පැහැදිලි බව සඳහන් කළේය.